《偈颂三首》
宋代·释了朴

牛皮鞔露柱，露柱啾啾叫。
灯笼佯不知，虚明还自照。
殿脊老嗤吻，闻得呵呵笑。
三门侧耳听，就上打之绕。
譬如十日菊，开彻队谁要。
呵呵呵，未必秋香一夜衰，
熨斗煎茶不同铫。

作者简介：释了朴，号慈航，福州人。住庆元府天童寺。为南岳下十六世，育王无示介谌禅师法嗣。有《慈航朴和尚语》一卷，收入《续古尊宿语要》卷四。《嘉泰普灯录》卷一七、《五灯会元》卷一八有传。今录诗九首。